**Germaniya — Kolumbiya munosabatlari** Germaniya va Kolumbiya oʻrtasidagi ikki tomonlama diplomatik munosabatlardir. Davlatlar Birlashgan Millatlar Tashkiloti (BMT) va Jahon Savdo Tashkilotining toʻliq aʼzolaridir.

Tarixi
------

Ikki davlat oʻrtasidagi birinchi aloqa 1533-yilda Xitoykota yaqinida vafot etgan nemis tadqiqotchisi Ambrosius Eingerning hozirgi Kolumbiyaga kelishi bilan sodir boʻlgan. Germaniya va Kolumbiya oʻrtasida diplomatik munosabatlar 1882-yilda oʻrnatilgan, 1892-yilda esa Konsullik, savdo va dengizchilik shartnomasini ratifikatsiya qilish akti bilan rasmiylashtirildi. Birinchi jahon urushi boshlanganda, Kolumbiya Antantaning noroziligiga qaramay, oʻzini betaraf deb eʼlon qildi. Bu vaqtdagi eng muhim voqea "Prinz Avgust Wilhelm kreyserining Puerto-Kolumbiyada panoh topishi boʻlib, u 1918-yilda Germaniya urushda magʻlub boʻlganida ekipaji tomonidan yoqib yuborilgan va choʻkib ketgan.

1919-yilda SCADTA (hozirgi Avianca) kolumbiyalik va nemis ishbilarmonlari tomonidan asos solingan va dunyodagi ikkinchi aviakompaniyaga aylandi.

Urushlararo yillar davomida Germaniya „madaniy targʻibot" ni olib bordi, yaʼni Kolumbiyada madaniy taʼsirni oshirishga harakat qildi, garchi bu mamlakat manfaatlari asta-sekin Amerika Qoʻshma Shtatlari foydasiga moyil boʻlgan boʻlsa ham germaniyaliklar toʻxtashmadi. Ikkinchi jahon urushi boshlanishida Kolumbiya oʻzini neytral deb eʼlon qildi, biroq Pearl-Harborga qilingan hujumdan soʻng Germaniya bilan diplomatik munosabatlarni uzdi va keyin 1943-yilda Karib dengizi jangidagi bir qator voqealardan soʻng unga qarshi urush eʼlon qildi. Nemis suv osti kemalari Kolumbiyaning SS Resolute, SS Roamar, SS Urious va SS Ruby kemalarini cho‘ktirdi. Yagona toʻqnashuv „ARC Caldas" korveti va „U-154" suv osti kemasi oʻrtasidagi dengiz jangi boʻlib, u odamlarning halok boʻlishiga olib kelmadi. Germaniya mulki kolumbiyaliklar tomonidan musodara qilingan va Germaniya fuqarolari internirlangan.

XXI asrga kelib Kolumbiya prezidenti Xuan Manuel Santos va FARC-AN oʻrtasida tinchlik bitimlari imzolanishidan oldin Germaniya Kolumbiyaga mojaroni hal qilish uchun 75 million yevro miqdorida moliyaviy yordam taklif qilgan.

Savdo aloqalari
---------------

Germaniya Kolumbiyaga 2 173 254 ming AQSH dollari miqdoridagi mahsulotlar: mashinalar, kimyo va avtomobillar eksport qiladi. Kolumbiya Germaniyaga 449,453 ming AQSH dollari miqdorida mahsulot eksport qiladi. Asosiy eksportlari: kofe va banan.

Diplomatik missiyalar
---------------------

* Germaniyaning Bogotada elchixonasi bor.
* Kolumbiyaning Berlinda elchixonasi va Frankfurtda bosh konsulligi, shuningdek Bremen, Gamburg va Shtutgartda faxriy konsulliklari mavjud.

Manbalar
--------

1. 1 2  „República Federal de Alemania | Cancillería". 7-avgust 2021-yilda asl nusxadan arxivlandi. Qaraldi: 7-avgust 2021-yil.
2. ↑  „La Neutralidad Colombiana Durante La Primera Guerra Mundial | Revista Credencial". 15-aprel 2021-yilda asl nusxadan arxivlandi. Qaraldi: 7-avgust 2021-yil.
3. ↑  „Архивированная копия". 7-avgust 2021-yilda asl nusxadan arxivlandi. Qaraldi: 7-avgust 2021-yil.
4. ↑  „Una empresa Colombo-Alemana de Transporte Aéreo | SCADTA". 7-avgust 2021-yilda asl nusxadan arxivlandi. Qaraldi: 7-avgust 2021-yil.
5. ↑  „Vista de La Legación de Alemania en Bogotá en la década de 1930 | Anuario Colombiano de Historia Social y de la Cultura". 7-avgust 2021-yilda asl nusxadan arxivlandi. Qaraldi: 7-avgust 2021-yil.
6. ↑  „Архивированная копия". 30-sentabr 2020-yilda asl nusxadan arxivlandi. Qaraldi: 7-avgust 2021-yil.
7. ↑  „CLAVE 1944 RC CALDAS HUNDE SUBMARINO NAZI - Archivo Digital de Noticias de Colombia y el Mundo desde 1.990 - eltiempo.com". 14-aprel 2021-yilda asl nusxadan arxivlandi. Qaraldi: 7-avgust 2021-yil.
8. ↑
9. ↑  „Архивированная копия". 7-avgust 2021-yilda asl nusxadan arxivlandi. Qaraldi: 7-avgust 2021-yil.
10. ↑  „Directorio". 28-iyun 2021-yilda asl nusxadan arxivlandi. Qaraldi: 7-avgust 2021-yil.
11. ↑  „Consulados honorarios | Embajada de Colombia en Alemania". 7-avgust 2021-yilda asl nusxadan arxivlandi. Qaraldi: 7-avgust 2021-yil.